CELEX: 62013TN0533
Language: hu
Date: 2013-10-03 00:00:00
Title: T-533/13. sz. ügy: 2013. október 3-án benyújtott kereset — Litvánia kontra Bizottság

7.12.2013   
            
            
               HU
            
            
               Az Európai Unió Hivatalos Lapja
            
            
               C 359/17
            
         2013. október 3-án benyújtott kereset — Litvánia kontra Bizottság
   (T-533/13. sz. ügy)
   2013/C 359/34
   Az eljárás nyelve: litván
   
      Felek
   
   
      Felperes: Litván Köztársaság (képviselők: D. Kriaučiūnas, R. Krasuckaitė és A. Karbauskas)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a Litvániában a 2013. évre vonatkozó átmeneti nemzeti támogatás nyújtásának az engedélyezéséről szóló 2013. július 19-i C(2013) 4487 végleges európai bizottsági végrehajtási határozatot (a továbbiakban: vitatott határozat)
            
         
               —
            
            
               az Európai Bizottságot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes négy jogalapra hivatkozik.
   
               1.
            
            
               Az első, az EUMSZ 40. cikk (2) bekezdésének első albekezdésével összefüggésben értelmezett EUMSZ 39. cikk és a hátrányos megkülönböztetés tilalma elvének megsértésére alapított jogalap
               A vitatott határozat 1. cikke (4) bekezdésének elfogadásával a Bizottság megsértette az EUMSZ 40. cikk (2) bekezdésének első albekezdésével összefüggésben értelmezett EUMSZ 39. cikket, mert nem követte a közös agrárpolitikának az EUM-Szerződésben (különösen az EUMSZ 39. cikk (1) bekezdésének b) pontjában) meghatározott célkitűzéseit és a közös agrárpolitika szempontjait, és megsértette a hátrányos megkülönböztetés tilalmának elvét is.
            
         
               2.
            
            
               A második, a 73/2009 rendelet megsértésére alapított jogalap
               A Bizottság azáltal, hogy jogi alap nélkül fogadta el a vitatott határozat 1. cikkének (4) bekezdését, megsértette a 73/2009 rendeletet (1), mivel annak 10a. cikke (4) bekezdését helytelenül alkalmazta.
            
         
               3.
            
            
               A harmadik, a Bizottság mérlegelési hibájára alapított jogalap
               A vitatott határozat 1. cikke (4) bekezdésének elfogadásával a Bizottság mérlegelési hibát követett el, mert 2012-ben hibásan mérlegelte a régi és új tagállamok közvetlen kifizetéseinek a szintjét, és az átmeneti nemzeti támogatás számítását egy ilyen hibás mérlegelésre alapította.
            
         
               4.
            
            
               A negyedik, a megfelelő ügyintézés elvének megsértésére alapított jogalap
               A vitatott határozat 1. cikke (4) bekezdésének elfogadásával a Bizottság megsértette a megfelelő ügyintézés elvét, mert nem tett eleget azon kötelezettségnek, hogy a Litván Köztársaság által a tagállamokban történt közvetlen kifizetések szintjét illetően szolgáltatott új adatokat vegye alapul, és nem mérlegelte a közvetlen kifizetések tényleges fontosságát a litván mezőgazdasági üzemek számára.
            
         
      (1)  A közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló, 2009. január 19-i 73/2009/EK tanácsi rendelet (HL L 30., 16. o., helyesbítés: HL L 43., 7. o.).